Sisu keerleb siis KAOSE ja CONTROLI igipõlise võitluse ümber, mis olevat pärast Külma sõja lõppu läbi saanud. Sugugi mitte. KAOSE  käepikendused tegutsevad ikka ning samuti ka CONTROL, kes püüavad neil sabas püsida. Maxwell Smart on siis selline natuke häbelik ning arglik analüütik, kes ülekõige unistab saada agendiks nagu seda on Agent 23 (Johnson). Tema töö on ülimalt detailne ning selle poolest teda nii väga hinnataksegi. Ülemus leiab, et ta ei kõlba agendiks, sest tema töö analüütikuna on liiga hea. Kui aga peakorterit rünnatakse ning kõik välisagendid satuvad rünnaku alla, siis ei jää ülemusel muud üle kui panna Max agentide ridadesse. Koos  Agent 99-ga asuvad nad KAOSE esindaja Siegfriedi jälile. Kui alguses tundub, et Max on saamatu, siis seda ei ole ta kindlasti. Paljudes olukordades on ta suuteline olla teistest peajagu parem.